IMISLab/GreekWikipedia huggingface dataset:
And Thou Shalt Trust... the Seer (μουσικό άλμπουμ)

Το And Thou Shalt Trust... the Seer είναι το πρώτο ολοκληρωμένο άλμπουμ του γερμανικού συμφωνικής μέταλ συγκροτήματος Haggard. Κυκλοφόρησε στις 15 Οκτωβρίου το 1997 από το Last Episode. Το σχέδιο του εξωφύλλου ανήκει στον ζωγράφο Άλμπρεχτ Ντύρερ με την ονομασία Μελαγχολία. Η κυκλοφορία του άλμπουμ επαναλήφθηκε σε δίσκο βινυλίου αυτή την φορά το 2008 από την Nattvind Records.

 Asis Nasseri – φωνητικά, κιθάρες Luz Marsen – ντραμς, τύμπανα Andi Nad – μπάσο Danny Klupp – κιθάρες, ακουστικές κιθάρες Karin Bodenmüller – σοπράνο Sasema – σοπράνο Florian Schnellinger – bass vocals Hans Wolf – πιάνο, τσέμπαλο, πλήκτρα Kathrin Pechlof – άρπα Kerstin Krainer – βιολί Steffi Hertz – βιόλα Kathrin Hertz – βιολοντσέλο Christoph V. Zastrow – φλάουτο Robert Müller – κλαρινέτο Florian Bartl – όμποε Fiffi Fuhrmann – crumhorn And Thou Shalt Trust... the Seer στην Encyclopaedia Metallum
Διμενυδρινάτη

Η διμενυδρινάτη, περισσότερο γνωστή με την εμπορική επωνυμία δραμαμίνη, είναι φάρμακο που διατίθεται χωρίς ιατρική συνταγή και χρησιμοποιείται για τη θεραπεία της ναυτίας. Η διμενυδρινάτη είναι συνδυαστικό φάρμακο που περιέχει διφαινυδραμίνη και 8-χλωροθεοφυλλίνη.

 Η διμενυδρινάτη είναι ένα αντιισταμινικό διαθέσιμο χωρίς συνταγή που ενδείκνυται για την πρόληψη και την ανακούφιση της ναυτίας και του εμέτου από διάφορες αιτίες. Είναι ένας ανταγωνιστής υποδοχέα Η1 που επιδεικνύει αντιχολινεργική δράση. Η διφαινυδραμίνη είναι το κύριο συστατικό της διμενυδρινάτης και υπαγορεύει το πρωταρχικό αποτέλεσμα. Η κύρια διαφορά σε σχέση με την καθαρή διφαινυδραμίνη είναι η χαμηλότερη ισχύς λόγω του συνδυασμού με 8-χλωροθεοφυλλίνη. Κατά βάρος, η διμενυδρινάτη αποτελείται από μεταξύ 53% και 55,5% διφαινυδραμίνη. Οι συχνές ανεπιθύμητες ενέργειες μπορεί να περιλαμβάνουν: Υπνηλία Ξηροστομία Δυσκοιλιότητα Θολή όραση Αίσθημα ανησυχίας ή ενθουσιασμού (ειδικά στα παιδιά) Η διμενυδρινάτη χρησιμοποιείται ψυχαγωγικά ως παραληρηματικό. Πολλοί χρήστες αναφέρουν προφίλ παρενεργειών παρόμοιο με δηλητηρίαση από αλκαλοειδές τροπάνιο (π.χ. ατροπίνη), καθώς και τα δύο δρουν ως ανταγωνιστές των μουσκαρινικών υποδοχέων μουσκαρινικής τόσο στο κεντρικό όσο και στο αυτόνομο νευρικό σύστημα, που αναστέλλει διάφορες οδούς μεταγωγής σήματος.Άλλες επιδράσεις στο ΚΝΣ εμφανίζονται στο μεταιχμιακό σύστημα και στον ιππόκαμπο, προκαλώντας σύγχυση και προσωρινή αμνησία λόγω μειωμένης σηματοδότησης ακετυλοχολίνης. Τοξικότητα εκδηλώνεται επίσης στο αυτόνομο νευρικό σύστημα, κυρίως στη νευρομυϊκή σύναψη, με αποτέλεσμα αταξία, εξωπυραμιδικές παρενέργειες και αίσθημα βάρους στα πόδια, και σε συμπαθητικές μεταγαγγλιακές συνδέσεις, προκαλώντας κατακράτηση ούρων, διαστολή της κόρης, ταχυκαρδία, ανώμαλη ούρηση και ξηρό κόκκινο δέρμα που προκαλείται από μειωμένες εκκρίσεις εξωκρινών αδένων και βλεννογόνων. Σημαντική υπερδοσολογία μπορεί να οδηγήσει σε έμφραγμα του μυοκαρδίου (καρδιακή προσβολή), σοβαρές κοιλιακές αρρυθμίες, κώμα και θάνατο. Ένα τέτοιο προφίλ παρενεργειών πιστεύεται ότι δίνει στα αντιισταμινικά κατηγορίας αιθανολαμινών μια σχετικά χαμηλή πιθανότητα κατάχρησης. Ένα αντίδοτο που μπορεί να χρησιμοποιηθεί για δηλητηρίαση από διμενυδρίνατη είναι η φυσοστιγμίνη.
Δήμος Αμανής

Ο δήμος Αμανής ήταν ένας δήμος του νομού Χίου. Βρισκόταν στο βορειοδυτικό άκρο του νησιού. Καταλάμβανε έκταση 158.392 στρεμμάτων και είχε (πραγματικό) πληθυσμό 2.668 κατοίκους. Ο δήμος πήρε το όνομά του από το βουνό Αμανή γύρω και πάνω στο οποίο βρίσκονται χτισμένοι οι οικισμοί του. Έδρα του ήταν η Βολισσός. Με το Πρόγραμμα Καλλικράτης από τις αρχές του 2011 καταργήθηκε, και τα δημοτικά του διαμερίσματα περιλαμαβάνονται πλέον στο διευρυμένο δήμο Χίου. Ο παλιός πλέον Δήμος Αμανής αποτελεί Δημοτική Ενότητα του Δήμου Χίου.

 Στο δήμο περιλαμβάνονταν τα εξής 15 δημοτικά διαμερίσματα: Δ.δ. Βολισσού η Βολισσός ο Κοσκινάς η Λήμνος τα Λιμιά ο Μαναγρός η Μονή Αγίας Μαρκέλλας ο Σκαριώτης η Χωρή Δ.δ. Αγίου Γάλακτος -- το Άγιο Γάλα Δ.δ. Διευχών τα Διευχά η Κατάβασις Δ.δ. Κεράμου η Κέραμος τα Αγιάσματα (Δ.δ. Κεράμου) Δ.δ. Κουρουνίων τα Κουρούνια ο Εγρηγόρος Δ.δ. Λεπτοπόδων τα Λεπτόποδα τα Αγιάσματα (Δ.δ. Λεπτοπόδων) Δ.δ. Μελανιού -- ο Μελανιός Δ.δ. Νέας Ποταμιάς -- η Νέα Ποταμιά Δ.δ. Νενητουρίων τα Νενητούρια ο Κοσμάδος Δ.δ. Παρπαριάς η Παρπαριά ο Άγιος Ισίδωρος Δ.δ. Πιραμάς -- η Πιραμά Δ.δ. Πισπιλούντος -- η Πισπιλούντα Δ.δ. Τρυπών οι Τρύπες η Έζουσα (δεν είναι ακόμη οικισμός) Δ.δ. Φυτών τα Φυτά οι Κηπουριές Δ.δ. Χαλάνδρων τα Χάλανδρα τα Αφροδίσια Στοιχεία για τον δήμο Αμανής από το Υπουργείο Εσωτερικών Αρχειοθετήθηκε 2007-11-03 στο Wayback Machine. Περιφέρεια Βορείου Αιγαίου
118 Πειθώ

Η Πειθώ (Peitho), είναι ένας αστεροειδής της Κύριας Ζώνης Αστεροειδών. Ανακαλύφθηκε το 1872 από τον Γερμανό αστρονόμο Ρόμπερτ Λούτερ, που παρατηρούσε από το Ντίσελντορφ της Γερμανίας, και πήρε το όνομα των ομώνυμων προσώπων της ελληνικής μυθολογίας. Η Πειθώ έχει απόλυτο μέγεθος (όπως ορίζεται για το Ηλιακό Σύστημα) 9,14.

 Η μέση διάμετρος της Πειθούς υπολογίσθηκε σε 41 ως 42 χλμ., ενώ η μάζα της εκτιμάται σε 76 τρισεκατομμύρια τόνους. Η μέση επιτάχυνση της βαρύτητας στον ισημερινό της Πειθούς εκτιμάται σε 1,17 cm/sec² (837 φορές ασθενέστερη από την αντίστοιχη γήινη), ενώ η μέση ταχύτητα διαφυγής υπολογίζεται σε 22 m/sec (79 χιλιόμετρα την ώρα). Ο φασματικός τύπος της Πειθούς είναι μάλλον S (λιθώδης). Το ακριβές άλβεδό της είναι άγνωστο, ενώ η μέση θερμοκρασία στην επιφάνειά της εκτιμάται σε 95 βαθμούς Κελσίου κάτω από το μηδέν. Η Πειθώ περιστρέφεται γύρω από τον εαυτό της μία φορά κάθε 7 ώρες και 49 λεπτά, σύμφωνα με τις πλέον πρόσφατες φωτομετρικές παρατηρήσεις (Κολοράντο Σπρινγκς, 2009). Τροχιά από το JPL (Java) / Εφημερίδα
Διοργανώσεις Ε.Π.Σ. Χανίων 2015–16

Για την περίοδο 2015–16, η Ένωση Ποδοσφαιρικών Σωματείων Χανίων είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Χανίων. Η πρωταθλήτρια ομάδα της ΕΠΣ Χανίων λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία. Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Χανίων, αποκτά το δικαίωμα συμμετοχής στο Κύπελλο Ερασιτεχνών.

 Η δομή του πρωταθλήματος της Ε.Π.Σ. Χανίων είναι η εξής: Α΄ Κατηγορία 1ος Όμιλος 2ος Όμιλος Β΄ Κατηγορία Γ΄ Κατηγορία Στην Α΄ Κατηγορία συμμετέχουν συνολικά 20 σύλλογοι και το πρωτάθλημα διεξάγεται σε δυο φάσεις. Στην Α΄ Φάση οι σύλλογοι χωρίζονται σε 2 ομίλους των 10 με κριτήρια την επίδοση στην προηγούμενη περίοδο και με κλήρωση. Οι αγώνες σε αυτή την φάση είναι μονοί, οι 5 πρώτοι κάθε ομίλου συνεχίζουν στον «Όμιλο Τίτλου» της Β΄ Φάσης και οι 5 τελευταίοι στον «Όμιλο Υποβιβασμού». Οι αγώνες στη Β΄ Φάση είναι διπλοί , ο πρώτος του ομίλου Ανόδου ανακυρήσσεται πρωταθλητής και οι δυο τελευταίοι του ομίλου Υποβιβασμού υποβιβάζονται στη Β΄ Κατηγορία της επόμενης περιόδου. Σε αγώνες κατάταξης για την αποφυγή υποβιβασμού μπορεί να εμπλακούν και οι 2 τελευταίοι σύλλογοι του Ομίλου Τίτλου αν εχουν βαθμολογική διαφορά από τον 8ο του ομίλου από 5 βαθμούς και πάνω. Α΄ Φάση 1ος Όμιλος Πηγή: ΕΠΣ Χανίων 2ος Όμιλος Πηγή: ΕΠΣ Χανίων Β΄ Φάση Όμιλος Τίτλου Την προτελευταία αγωνιστική η ομάδα Α.Ε.Ε.Κ. ΙΝ.ΚΑ. εξασφάλισε μαθηματικά τον τίτλο. Οι 2 τελευταίες ομάδες δε θα εμπλακούν σε μπαραζ παραμονής. Το πρωτάθλημα έληξε στις 16 Απριλίου 2016 και η τελική κατάταξη ήταν: Όμιλος Υποβιβασμού Οι δυο σύλλογοι που θα υποβιβαστούν θα είναι οι Α.Π.Κ.Σ. Τιτάν και Ιδομενέας. Η τελική κατάταξη μετά από 18 αγωνιστικές ήταν: Η Β΄ Κατηγορία διεξήχθη με τη συμμετοχή 15 συλλόγων σε έναν όμιλο. Οι δυο πρώτες ομάδες κερδίζουν την άνοδο στην Α΄ Κατηγορία και η τελευταία υποβιβάζεται Πηγή: ΕΠΣ Χανίων Αρχειοθετήθηκε 2016-01-14 στο Wayback Machine. Η Γ΄ Κατηγορία διεξήχθη με τη συμμετοχή 7 συλλόγων σε έναν όμιλο. Η πρωταθλήτρια κερδίζει την άνοδο στην Β΄ Κατηγορία. Πηγή: ΕΠΣ Χανίων Αρχειοθετήθηκε 2016-02-08 στο Wayback Machine. Στο θεσμό του κυπέλλου συμμετέχουν τα σωματεία της Ε.Π.Σ. Χανίων. Η διοργάνωση ξεκίνησε στις 22 Αυγούστου του 2015 και ολοκληρώθηκε στις 17 Φεβρουαρίου του 2016 με τον τελικό. Το κύπελλο κατέκτησε ο Π.Σ. Άρης Βουκολιών. Η κλήρωση για τη φάση των ομίλων της διοργάνωσης έγινε στις 18 Αυγούστου του 2015. 1ος Όμιλος Πηγή: ΕΠΣ Χανίων 2ος Όμιλος Πηγή: ΕΠΣ Χανίων 3ος Όμιλος Πηγή: ΕΠΣ Χανίων 4ος Όμιλος Πηγή: ΕΠΣ Χανίων 5ος Όμιλος Πηγή: ΕΠΣ Χανίων 6ος Όμιλος Πηγή: ΕΠΣ Χανίων 7ος Όμιλος Πηγή: ΕΠΣ Χανίων 8ος Όμιλος Πηγή: ΕΠΣ Χανίων Στο θεσμό του σούπερ καπ συμμετέχουν η εκάστοτε πρωταθλήτρια και κυπελλούχος της προηγούμενης περιόδου της Ε.Π.Σ. Χανίων. Το τρόπαιο κατέκτησε η ομάδα Π.Σ. Άρης Βουκολιών. Επίσημος ιστότοπος
Κατάλογος αμφιβίων της Ελλάδας

Στην Ελλάδα απαντώνται συνολικά 25 είδη αμφιβίων, δύο από τα οποία αποτελούν ενδημικά είδη της χώρας, ενώ ένα είναι ξενικό εισαχθέν είδος. Τα αμφίβια αντιπροσωπεύονται από μία οικογένεια ουρόδηλων και πέντε οικογένειες άνουρων αμφιβίων, οι οποίες ανήκουν σε δύο τάξεις:

 Salamandra salamandra (Linnaeus, 1758) – κοινή σαλαμάνδρα Lyciasalamandra helverseni (Pieper, 1963) – σαλαμάνδρα της Καρπάθου (ενδημικό είδος) Lyciasalamandra luschani (Steindachner, 1891) – σαλαμάνδρα του Καστελλόριζου Lissotriton graecus (Wolterstorff, 1906) – Ελληνικός λισσοτρίτωνας Lissotriton schmidtleri (Raxworthy, 1988) – ανατολικός λισσοτρίτωνας Triturus ivanbureschi Arntzen & Wielstra, 2013 – Βαλκανικός χτενοτρίτωνας Triturus macedonicus (Karaman, 1922) – Μακεδονικός χτενοτρίτωνας Ichthyosaura alpestris (Laurenti, 1768) – αλπικός τρίτωνας Bombina bombina (Linnaeus, 1761) – κοκκινομπομπίνα Bombina variegata (Linnaeus, 1758) – κιτρινομπομπίνα Bufo bufo (Linnaeus, 1758) – κοινός φρύνος Bufotes viridis (Laurenti, 1768) – πρασινόφρυνος Bufotes sitibundus (Pallas, 1771) – ανατολικός πρασινόφρυνος Hyla arborea (Linnaeus, 1758) – Ευρωπαϊκός δεντροβάτραχος Hyla orientalis Bedriaga, 1890 – Ασιατικός δεντροβάτραχος Pelobates syriacus Boettger, 1889 – Βαλκανικός πηλοβάτης Pelobates balcanicus Karaman, 1928 – ανατολικός πηλοβάτης Lithobates catesbeianus (Shaw, 1802) – Αμερικανικός βουβαλοβάτραχος (εισαχθέν είδος) Pelophylax bedriagae (Camerano, 1882) – ανατολικός βάτραχος Pelophylax cerigensis (Beerli, Hotz, Tunner, Heppich & Uzzell, 1994) - βάτραχος της Καρπάθου ("τ' Αργκονίου ο βατρακλός") (ενδημικό είδος) Pelophylax cretensis (Beerli, Hotz, Tunner, Heppich & Uzzell, 1994) – Κρητικός βάτραχος (ενδημικό είδος) Pelophylax epeiroticus (Schneider, Sofianidou & Kyriakopoulou-Sklavounou, 1984) – Ηπειρωτικός βάτραχος Pelophylax ridibundus (Pallas, 1771) – βαλτοβάτραχος Rana dalmatina Bonaparte, 1840 – ευκίνητος βάτραχος Rana graeca Boulenger, 1891 – Ελληνικός βάτραχος Rana temporaria Linnaeus, 1758 – βουνοβάτραχος
Laura, les ombres de l'été

Laura, les ombres de l'été είναι ο τίτλος μιας ρομαντικής-δραματικής ταινίας, Γαλλικής παραγωγής, γυρισμένης το 1979 από τον Ντέηβιντ Χάμιλτον. Το σενάριο είναι βασισμένο σε μια ιδέα του ίδιου του σκηνοθέτη ενώ τον πρωταγωνιστικό ρόλο ερμηνεύει η 14χρονη τότε Ντον Ντάνλαπ.

 Ο Πολ Γουάιλερ είναι ένας επιτυχημένος γλύπτης γνωστός για τα γλυπτά του που αναπαριστούν γυμνά νεαρά κορίτσια. Όταν συναντάει την παλιά του ερωμένη Σάρα και την κόρη της Λάουρα σε ένα μάθημα μπαλέτου, γοητευμένος από την ομορφιά της Λάουρα, ζητάει από τη Σάρα να την αφήσει να ποζάρει γι' αυτόν. Η Σάρα αν και παντρεμένη πλέον αισθάνεται ζήλια που ο παλιός εραστής της προτιμάει την κόρη της από την ίδια και του λέει ότι η μικρή δεν ενδιαφέρεται ενώ στην πραγματικότητα η Λάουρα είχε ενθουσιαστεί με την ιδέα. Σαν εναλλακτική λύση η Σάρα φωτογραφίζει τη Λάουρα γυμνή και δίνει τις φωτογραφίες στο Πολ προκειμένου να φτιάξει το γλυπτό. Μια φωτιά σε μια έκθεση όμως θα στερήσει το φως από τον Πολ που δεν μπορεί πλέον να ολοκληρώσει το άγαλμα. Η Λάουρα επισκέπτεται τον Πολ και τον βοηθά να τελειώσει το γλυπτό αφήνοντας τον να ψηλαφίσει το γυμνό κορμί της. Θα ακολουθήσει η ερωτική τους συνεύρεση αλλά το επόμενο πρωινό θα εμφανιστεί η μητέρα της Λάουρα για να την πάρει για πάντα από εκεί... Η Λάουρα ακολούθησε μετά την τεράστια επιτυχία της πρώτης ταινίας του Χάμιλτον, Bilitis (1977). Όπως ακριβώς και στην πρώτη του ταινία ακολουθεί το ίδιο στυλ και ασχολείται με το ίδιο κατ' ουσίαν αντικείμενο. Η ταινία είναι μια ακόμα αφορμή για να κάνει αυτό που ξέρει τόσο καλά, να φωτογραφίζει αισθαντικά νεαρά κορίτσια σε τολμηρές πόζες και να δημιουργεί άριστες οπτικά συνθέσεις. Η ιστορία δεν καταφέρνει να δώσει ψυχή στο κατά τα άλλα άρτιο φιλμ, ενώ οι ερμηνείες βρίσκονται σε δεύτερο πλάνο. Ο κεντρικός ήρωας της ταινίας, όπως και στο Bilitis είναι καλλιτέχνης και πολύ μεγαλύτερος σε ηλικία από το αντικείμενο του πόθου του. Είναι πολύ πιθανόν ο Χάμιλτον να έβλεπε κομμάτια του εαυτού του σε αυτούς τους ήρωες. Επιπλέον στην αρχή της ταινίας ο Χάμιλτον χρησιμοποιεί ένα από τα πιο αγαπημένα του μοτίβα, το μπαλέτο, που αποτελεί και το κεντρικό θέμα σε ένα από τα πρώτα φωτογραφικά του λευκώματα, το La Danse (1972). Μωντ Άνταμς : Σάρα Ντον Ντάνλαπ : Λάουρα Τζέιμς Μίτσελ : Πολ Τόμας Γουάιλερ Πιέρ Λοντίς : Ρίτσαρντ Μουρ Τιερί Ρεντλε : Κοστά Μωρίν Κέργουιν : Μαρλίν Ρουαγιέ Άνια Σουτ : Χορεύτρια Γκουνίλα Άστρομ : Νταϊάν Κάτια Κοφέ : Κλοντί Λουίζ Βενσάν : Κα Φλορί Μπιλ Μίλι : Χορογράφος Πληροφορίες για το soundtrack της ταινίας
Στρατής Αθηναίος

Ο Στρατής Αθηναίος είναι Λέσβιος ζωγράφος και δάσκαλος με σημαντικό έργο. Γεννήθηκε στο Ίππειος της Λέσβου το 1953. Τα τελευταία χρόνια ζει και εργάζεται στον Πειραιά.

 Κατάγεται από φτωχή οικογένεια, με γονείς βιοπαλαιστές από τους οποίους γαλουχήθηκε να αγαπά τον τόπο του. Ξεκίνησε να ζωγραφίζει από πολύ μικρή ηλικία, επηρεασμένος πάντα από το αγροτικό τοπίο του Ιππείου και τον μόχθο των συντοπιτών του. Στην παιδική του ηλικία (στο δημοτικό) οι γονείς του αποφασίζουν να εγκατασταθούν στην Επάνω Σκάλα Μυτιλήνης. Το 1970 μετακομίζει στον Πειραιά και το 1971 αρχίζει να ασχολείται συστηματικά με τη ζωγραφική. Επιστρέφει στη Μυτιλήνη το 1976, όπου συναναστρέφεται με καλλιτέχνες της εποχής, όπως ενδεικτικά τον Ιάκωβο Μουτζουρέλλη, ο οποίος στη συνέχεια θα γίνει πολύτιμος φίλος και συνάδελφος, που τον μυεί στην Ιστορία της Τέχνης. Το 1980 εγκαθίσταται μόνιμα πια στον Πειραιά, όπου ζει μέχρι σήμερα, ενώ ταξιδεύει στο εξωτερικό για να ενημερώνεται καλλιτεχνικά και για να παρουσιάζει τα έργα του. Στην Αθήνα παρακολούθησε μαθήματα χαρακτικής στο εργαστήρι «Χαρακτικής Αθηνών» των Pandolfini - Δήμητρας Σιατερλή. Στα πολλά χρόνια της επαγγελματικής του ενασχόλησης με τη ζωγραφική παρουσίασε το έργο του τόσο σε ατομικές όσο και ομαδικές εκθέσεις. Έχει πραγματοποιήσει 29 ατομικές εκθέσεις και πολλές ομαδικές παρουσίες σε Ελλάδα και εξωτερικό. Ενδεικτικά αναφέρονται: οι ατομικές: Gallery 13 - Soho, Νέα Υόρκη - Η.Π.Α. (1993), Πινακοθήκη Μυτιλήνης - "20 Χρόνια Στρατής Αθηναίος" (2001), Gallery Zygos - Αθήνα (2007), Δημοτική Πινακοθήκη Πειραιά - "Μια Αναδρομή" (2009)και οι ομαδικές: "Αθήνα, Εικαστικά" - Κέντρο Τεχνών - Αθήνα (1985), XX Rrix International d'Art Contemporain - Monte Carlo(1986), "Petits Format au Faudourg" - Gallery Espace Delpha και Saint-Honore Παρίσι Γαλλίας (1987), "Τέσσερις Έλληνες Ζωγράφοι" - Art Thema Gallery - Βρυξέλλες Βελγίου (1995), Έκθεση Σχεδίου Σβέτσιγκεν Γερμανίας (1998), "15 Greek Artists" - World Fine Art Gallery - Νέα Υόρκη Η.Π.Α. (2000), "1η Τριενάλε Ελληνικής Χαρακτικής" - Πινακοθήκη Πιερίδη - Αθήνα (2001), "7 Greek Artists" - Museum De Arta Cluj - Ρουμανία (2002), "Λιμάνια του Ελληνισμού" - Κρατικό Μουσείο Σύγχρονης Τέχνης - Θεσσαλονίκη (2005), Η ιστορία ενός εργαστηρίου "Pandolfini - Σιατερλή" - Πινακοθήκη Δήμου Αθηναίων (2008). Βιογραφικό Στρατής Αθηναίος Στρατής Αθηναίος Συνέντευξη με τον Στρατή Αθηναίο Δημοτική Πινακοθήκη Πειραιά - "Μια Αναδρομή" (2009) Τα έργα του σε εικόνες Αθηναίος Στρατής, Έκθεση του Στρατή Αθηναίου Στην Πινακοθήκη Πειραιά, 15 Δεκεμβρίου 2014
Αμίρι Κούρντι

Ο Αμίρι Κούρντι (Amiri Kurdi, γεννημένος στις 11 Σεπτεμβρίου 1991) είναι επαγγελματίας ποδοσφαιριστής, ελληνικής και σαουδαραβικής καταγωγής, ο οποίος αγωνίζεται ως δεξιός πλάγιος αμυντικός για την Αλ Χιλάλ ΦΚ.

 Ο Κούρντι διακρίθηκε στις ακαδημίες του Πανιωνίου, όπου στη συνέχεια προωθήθηκε στην πρώτη ομάδα και αγωνίστηκε στη Σούπερλιγκ. Στις 21 Αυγούστου 2014, υπέγραψε στην Αλ Αχλί του Πρωταθλήματος Σαουδικής Αραβίας.Τον Ιούλιο του 2018, ανακοινώθηκε η απόκτηση του από τον Πανιώνιο, επιστρέφοντας στην ομάδα που αναδείχθηκε.Στις 19 Αυγούστου 2019, υπέγραψε συμβόλαιο με την Αλ Χιλάλ. Αλ ΑχλίΠρωτάθλημα Σαουδικής Αραβίας: 2015-16 Saudi Crown Prince Cup: 2014-15 Kings Cup: 2016 Σούπερ Καπ: 2016Αλ ΧιλάλΑΦΚ Τσάμπιονς Λιγκ: 2019 Προφίλ στο Insports (Ελληνικά) (Αγγλικά) Προφίλ Αμίρι Κούρντι στο Soccerway Προφίλ στο Transfermarkt.com
Κυπριακή υπηκοότητα

Η κυπριακή υπηκοότητα μπορεί να αποδοθεί κατά την γέννα. Επίσης μπορεί να αποδοθεί και σε υπηκόους ξένων χωρών με τους παρακάτω τρόπους. Πολιτογράφηση Γάμος με κύπριο υπήκοοΕπίσης, το Πρόγραμμα επενδύσεων στην Κύπρο παρέχει δυνατότητα σε ξένους επενδυτές να λάβουν κυπριακή υπηκοότητα, ως μέρος της προσπάθειας της κυβέρνησης να προσελκύσει επενδυτές.

 Υπάρχουν διάφοροι τρόποι με τους οποίους κάποιος μπορεί να πολιτογραφηθεί ως υπήκοος της Κυπριακής Δημοκρατίας: Η πρώτη προϋπόθεση είναι κάποιος να έχει παντρευτεί υπήκοο της Κύπρου, ενώ απαιτείται να είναι παντρεμένος/η με Κύπριο υπήκοο για τουλάχιστον 3 χρόνια και να έχει ολοκληρώσει 2 χρόνια διαμονής στην Κύπρο πριν την ημερομηνία αίτησης. Στη περίπτωση που ένας Κύπριος υπήκοος ζει στο εξωτερικό, ο αιτών πρέπει να είναι παντρεμένος με ένα Κύπριο υπήκοο για 3 τουλάχιστον χρόνια, ενώ η αίτηση πρέπει να περιλαμβάνει γιατί ο αιτών χρειάζεται την κυπριακή υπηκοότητα. Αν ο αιτών έχει παντρευτεί με ένα Κύπριο υπήκοο τουλάχιστον για 5 χρόνια, και έχουν αποκτήσει παιδί, δεν απαιτείται συνοδευτικό γράμμα.Τα έγγραφα που απαιτούνται είναι: Πιστοποιητικό γέννησης του αιτούντος Πιστοποιητικό καθαρού ποινικού μητρώου του αιτούντος Πιστοποιητικό γάμου Πιστοποιητικό γέννησης των παιδιών της οικογένειας Πιστοποιητικό απόκτησης Κυπριακής υπηκοότητας από τον/την κύπριο σύζυγο (όπου είναι εφαρμόσιμο) Υπογεγραμμένο πιστοποιητικό αρμονικής συγκατοίκησης Δήλωση συγκατοίκησης από τη τοπική αρχή Η αίτηση πρέπει να υποβληθεί σε διπλότυπο και μια από τις δύο φόρμες αίτησης πρέπει να περιέχει δύο ένσημα αξίας 8.54 ευρώ Φωτοτυπία της απόδειξης για τα 300 ευρώ που πληρώνονται ως φόροι Όσα άτομα κυπριακής καταγωγής θέλουν να κάνουν αίτηση για κυπριακή υπηκοότητα, πρέπει να είναι άνω των 18 ετών, και φυσικά να έχουν κυπριακή καταγωγή, αν το άτομο γεννήθηκε στο εξωτερικό μετά τις 16 Αυγούστου 1960 και ο ένας γονιός ήταν Κύπριος υπήκοος κατά την γέννα. Ένας μπορεί να κάνει αίτηση με αυτό το τρόπο αν γεννήθηκε μετά τις 11 Ιουνίου 1999, εάν η μητέρα του ήταν Κύπρια υπήκοος κατά την γέννησή του.Συνοδευτικά της αίτησης πρέπει να είναι: Πιστοποιητικό γέννησης του αιτούντος Πιστοποιητικό γάμου των γονέων του αιτούντος Φωτοτυπία των διαβατηρίων του αιτούντα και των γονέων του Πιστοποιητικό εγγραφής του Κύπριου πατέρα (όπου είναι εφαρμόσιμο) Για φόρους πληρώνονται 20 ευρώ Στην αίτηση πρέπει να προσαφθούν ένσημα αξίας 300 ευρώ Σύμφωνα με νόμο του 1967, όποιος γεννήθηκε από τις 16 Αυγούστου 1960 και μετά, εφόσον τουλάχιστον ένας από τους γονείς του είναι Κύπριος υπήκοος, κερδίζει αυτόματα κυπριακή υπηκοότητα. Όσοι γεννήθηκαν ανάμεσα στις 16 Αυγούστου 1960 και το 1999 από μια Κύπρια μητέρα στο εξωτερικό, δεν γίνονται αυτόματα κύπριοι υπήκοοι αλλά μπορούν να αιτηθούν υπηκοότητα μόλις κλείσουν τα 21 τους έτη.
Back from the Abyss

Back from the Abyss είναι ο τίτλος του όγδοου άλμπουμ του βρετανικού heavy metal συγκροτήματος Orange Goblin, το οποίο κυκλοφόρησε στις 6 Οκτωβρίου του 2014 μέσω της δισκογραφικής εταιρείας Candlelight Records.Οι ηχογραφήσεις του δίσκου πραγματοποιήθηκαν από τον Απρίλιο μέχρι τον Ιούνιο του 2014 στο The Animal Farm του Λονδίνου, με παραγωγό τον Τζέιμι Ντοντ.Ο δίσκος σκαρφάλωσε στην 98η θέση του βρετανικού καταλόγου επιτυχιών της 18ης Οκτωβρίου εκείνης της χρονιάς, όντας το δεύτερο συνεχόμενο άλμπουμ τους που μπήκε στο Top-100.Επίσης, για την προώθηση του δίσκου γυρίστηκε βίντεο κλιπ για το κομμάτι "Sabbath Hex".

 "Sabbath Hex" – 4:47 "Übermensch" – 3:56 "The Devil's Whip" – 2:14 "Demon Blues" – 4:40 "Heavy Lies the Crown" – 6:18 "Into the Arms of Morpheus" – 7:06 "Mythical Knives" – 4:47 "Bloodzilla" – 4:10 "The Abyss" – 5:33 "Titan" – 1:59 "Blood of Them" – 5:47 "The Shadow over Innsmouth" – 2:53 Back from the Abyss (άλμπουμ) Επίσημη κυκλοφορία: 6 Οκτωβρίου 2014 Η σύνθεση του συγκροτήματος κατά την ηχογράφηση του "Back from the Abyss" είχε την εξής μορφή: Μπεν Γουόρντ - φωνητικά Τζο Χορ - κιθάρα Μάρτιν Μίλαρντ - μπάσο Κρις Τέρνερ - τύμπαναΓκεστ συμμετοχέςΓκρεγκ Ριγκς - φωνητικά Τέιμι Ντοντ - πλήκτρα Back from the Abyss - Orange Goblin | Songs, Reviews, Credits | AllMusic Orange Goblin - Back from the Abyss - Encyclopaedia Metallum: The Metal Archives BFTA - Orange Goblin
Συνέδριο Κορίνθου

Το συνέδριο της Κορίνθου, (αναφέρεται περιστασιακά και ως Πανελλήνιο Συνέδριο), ήταν μια ομοσπονδία από ελληνικά κράτη που δημιουργήθηκε από τον Φίλιππο Β' κατά τη διάρκεια του χειμώνα του 338/337 π.Χ. μετά τη Μάχη της Χαιρώνειας και που τον διαδέχθηκε ο Μέγας Αλέξανδρος το 336 π.Χ., για να διευκολύνει την χρήση στρατιωτικής δύναμης στον πόλεμο της Ελλάδας εναντίον των Περσών. Το όνομα «συνέδριο της Κορίνθου» δόθηκε από σύγχρονους ιστορικούς, καθώς η πρώτη σύνοδος έγινε στην Κόρινθο. Ήταν η πρώτη φορά στην ιστορία που όλες οι ελληνικές πολιτείες («πλην Λακεδαιμονίων», δηλαδή με την εξαίρεση της Σπάρτης) κατάφεραν να ενωθούν σε μια πολιτική ενότητα. Νωρίτερα, το 346 π.Χ., ο Ισοκράτης προέτρεπε με επιστολή του τον Φίλιππο να ενώσει την Ελλάδα κατά των Περσών.

 Το συνέδριο διοικούταν από τον Ηγεμόνα (στρατηγός αυτοκράτωρ στο στρατιωτικό πλαίσιο) το Συνέδριο και τους Δικαστές (Δικασταί). Διατάγματα του συνεδρίου εκδιδόταν στην Κόρινθο, Αθήνα, Δελφούς, Ολυμπία και Πύδνα. Το συνέδριο διατηρούσε ένα στρατό που επιστρατεύονταν από τα κράτη-μέλη κατ’ αναλογία του μεγέθους τους, ενώ ο Φίλιππος καθιέρωσε φρουρά (διοικούταν από φρούραρχους) στην Κόρινθο, τη Θήβα, την Πύδνα και την Αμβρακία. (αποσπασματική επιγραφή που βρέθηκε στην Αθήνα) Η απόφαση για την καταστροφή των Θηβών ως παράβαση στον ανωτέρω όρκο ελήφθη από το συμβούλιο του Συνεδρίου της Κορίνθου με μεγάλη πλειοψηφία. Πέρα από την παραβίαση του όρκου, το συμβούλιο έκρινε ότι με αυτόν τον τρόπο, οι Θηβαίοι τελικά τιμωρήθηκαν μετά από πολύ καιρό επειδή πρόδωσαν τους Έλληνες κατά τους Περσικούς Πολέμους. Το Συνέδριο αναφέρεται από τον Αρριανό(I, 16, 11), μετά τη Μάχη του Γρανικού (334 BC). Ο Αλέξανδρος έστειλε 300 πανοπλίες στο ναό της Αθηνάς Παλλάδας στην Αθήνα, με την επιγραφή: Επίσης, ο Διόδωρος Σικελιώτης (Βίβλος ΙΖ' 48.6) αναφέρει την απόφαση του Συνεδρίου το 333 π.Χ., μετά την μάχη της Ισσού, να στείλει πρέσβεις στον Αλέξανδρο που θα φέρουν το αριστείο της Ελλάδας (χρυσό στεφάνι) Το 331 π.Χ. μετά τη μάχη της Μεγαλόπολης, η Σπάρτη υποχρεώθηκε να ενταχθεί στο Συνέδριο της Κορίνθου. Κατά την εκστρατεία στην Ασία, ο Αντίπατρος διορίσθηκε αναπληρωτής ηγεμών του Συνεδρίου, ενώ προσωπικά ο ίδιος ο Αλέξανδρος συνέστησε να έχει η Αθήνα στραμμένη την προσοχή της στα πράγματα, γιατί, αν ο ίδιος πάθαινε κάτι, εκείνη θα αναλάμβανε την εξουσία στην Ελλάδα. Το Συνέδριο διαλύθηκε μετά τη Μάχη της Λαμίας (322 π.Χ.). Το 302 π.Χ. ο βασιλιάς Δημήτριος και ο γιος του, Αντίγονος Γονατάς, προσπάθησαν να αναβιώσουν την ομοσπονδία εναντίον του Κασσάνδρου. Ο Αντίγονος Γ΄ Δώσων αναβίωσε επίσης το Συνέδριο εναντίον της Σπάρτης το 224 π.Χ. Μακεδονία (αρχαίο βασίλειο)
Τράχωνας

Ο Τράχωνας είναι κοινότητα της επαρχίας Λευκωσίας στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.

 Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν. «Trakhonas». www.prio-cyprus-displacement.net. Αρχειοθετήθηκε από το πρωτότυπο στις 13 Οκτωβρίου 2018. Ανακτήθηκε στις 13 Οκτωβρίου 2018.
Πάβελ Λένσκι

Ο Πάβελ Ντμίτριεβιτς Λένσκι (ρωσικά: Павел Дмитриевич Ленский‎, γεννηθείς πρίγκιπας Ομπολένσκι, ρωσικά: князь Оболенский‎, 22 Δεκεμβρίου 1851 - 10 Μαΐου 1910) ήταν Ρώσος δραματικός ηθοποιός και θεατρικός συγγραφέας. Συγγραφέας των έργων «Το μοιραίο ντεμπούτο» (Θέατρο LHO, 1897), «Άλλος στο δάσος, άλλος για καυσόξυλα» (Θέατρο Κορς, 1889) κ.ά.

 Κατάγεται από την αριστοκρατική οικογένεια των Ομπολένσκι. Από το 1879 έως το 1887 έπαιξε σε επαρχιακά θέατρα, από το 1887 έως το 1890 στο θέατρο της Μόσχας του Φ. Α. Κορς, ενώ από το 1890 έπαιζε στη σκηνή του θεάτρου Αλεξανδρίνσκι στην Αγία Πετρούπολη. Μεταξύ των ρόλων του: Γ. Α. Αρμπένιν (" Μασκαράδα " του Μ. Γ. Λερμόντοφ ), Κρετσίνσκι ("Ο γάμος του Κρετσίνσκι " του Α. Β. Σουχοβό-Κομπύλιν ), Παράτοφ και Νεσάστλιβτσεφ ("Η προίκα " και " Το δάσος " του Α. Ν. Οστρόφσκι ), Skalozub (" We from Wit " του Α. Σ. Γκριμπογιέντοφ ).Το 1895, ο Λένσκι έγινε ένας από τους διοργανωτές της λογοτεχνικής και καλλιτεχνικής εταιρείας στην Αγία Πετρούπολη και του θεάτρου υπό την επίβλεψη της. Από το 1893 δίδαξε δράμα στη Θεατρική Σχολή της Αγίας Πετρούπολης. Ленский (П. Д. Оболенский) // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907. Оболенские // Николай Кузанский — Океан. — М. : Большая российская энциклопедия, 2013. — С. 501—508. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 23). — ISBN 978-5-85270-360-6.
420 Βερθόλδη

Η Βερθόλδη (Bertholda) είναι πολύ μεγάλος αλλά σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,31. Ανακαλύφθηκε το 1896 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη και πήρε το όνομά της από τον Βερθόλδος Α΄ του Τσέρινγκεν.

 Η διάμετρος της Βερθόλδης υπολογίσθηκε σε 141,2 χιλιόμετρα (από δεδομένα του IRAS), ενώ η μάζα της εκτιμάται σε 2,95 τετράκις εκατομμύρια τόνους για μέση πυκνότητα 2 gr/cm³. Ο φασματικός τύπος της είναι P, ενώ το άλβεδό της είναι 0,042 (από δεδομένα του IRAS). Η Βερθόλδη περιστρέφεται γύρω από τον εαυτό της μία φορά κάθε 11 ώρες και 1 λεπτό. Η μέση θερμοκρασία στην επιφάνειά της εκτιμάται σε 120 περίπου βαθμούς Κελσίου κάτω από το μηδέν. Τροχιά από το JPL (Java) / Εφημερίδα
385

Η τρέχουσα σελίδα αφορά το έτος 385 κατά το Γρηγοριανό ημερολόγιο Το έτος 385 (CCCLXXXV ) ήταν ένα κοινό έτος που ξεκινούσε την Τετάρτη. Εκείνη την εποχή ήταν γνωστό ως το Έτος των Υπάτων Αυγούστου και Βαύδου (ή, λιγότερο γνωστό, το Έτος 1138 από Κτήσεως Κόσμου). Η ονομασία 385 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.

 Ρωμαϊκή Αυτοκρατορία Η Ρωμαϊκή σύνοδος εξορίζει τον προφήτη Ιερώνυμο, ο οποίος έχει ενσωματώσει ιδές που πρωτοδιατυπώθηκαν από το Ρωμαίο πολιτικό Κικέρωνα. Αναχωρεί για την Αίγυπτο, τη Βηθλεέμ και τα Ιεροσόλυμα, συνοδευόμενος από το Χριστιανό ασκητή Παύλα, ο οποίος θα επεξεργαστεί την Ιερωνυμική μετάφραση της Βίβλου, η οποία εξελίσσεται στη Λατινική Βουλγάτα. Ασία Ο Τζινσά του Μπεκτζέ γίνεται ο 16ος βασιλιάς του αρχαίου Κορεατικού βασιλείου του Μπεκτζέ. Αφρική Η Εξαγωγή χαλκού και η χύτευση αρχίζει στα ορυχία του Κανσανσί στα νοτιότερα της Αφρικής, στα σύνορα μεταξύ του Ζαΐρ και της Ζάμπιας. Τέχνες και επιστήμες Ο Αμμιανός Μαρκελλίνος ξεκινά τη συγγραφή μίας ιστορίας, στο ύφος του Τακίτου καλύπτοντας τα έτη 96-378. Θρησκεία Το Σεράπειο στην Αλεξάνδρεια, ένας από τους μεγαλύτερους Ελληνικούς ναούς στην Αίγυπτο, ρημάζεται από ένα Χριστιανικό όχλο. Η ακριβής ημερομηνία αμφισβητείται, με το 391 να θεωρείται ενίοτε ως το έτος της τελικής καταστροφής. Ο Θεόφιλος γίνεται Πατριάρχης Αλεξανδρείας. Ο Πάπας Σιρίκιος εκδίδει την Άμεση Διαβούλευση, ανακηρύσσοντας την πρωτοκαθεδρία της Ρώμης και την ιερατική υποχρέωση της αγαμίας. Ο Πρισκιλλιανός, Ισπανός επίσκοπος, κατηγορείται για τον Μανιχαϊσμό και τη μαγεία και αποκεφαλίζεται στο Τριρ. Καθίσταται το πρώτο πρόσωπο στη Χριστιανική ιστορία να εκτελείται ως αιρετικό. Αθλητισμός στη Ρωμαϊκή Αυτοκρατορία Ο Αυρήλιος Ζοπύρος γίνεται ο τελευταίος καταγεγραμμένος αθλητής στους Αρχαίους Ολυμπιακούς Αγώνες. Είναι νικητής στην παιδική πυγμαχία (παγκράτιο). Άβιτος, Δυτικός Ρωμαϊκός Αυτοκράτορας (προσεγγιστικό έτος γέννησης) (πεθαίνει το μετά το 456 ή το 457) Μουρόνγκ Τσάο, αυτοκράτορας του Ξιανμπεϊκού κράτους Νοτίου Γιαν (πεθαίνει το 410) Μουρόνγκ Ξι, αυτοκράτορας του Ξιανμπεϊκού κράτους Μετέπειτα Γιαν (πεθαίνει το 407) Άγιος Πατρίκιος, ιεραπόστολος στην Ιρλανδία (προσεγγιστικό έτος γέννησης) (πεθαίνει το 461 ή το 493) Παύλος Ορόσιος, ιστορικός και θεολόγος (προσεγγιστικό έτος γέννησης) (πεθαίνει μετά το 418) Ξιέ Λυνγκυούν, Κινέζος ποιητής των Νοτίων και Ανατολικών Δυναστειών (πεθαίνει το 433) 16 Οκτωβρίου - Φου Τζιάν, αυτοκράτορας του Κινεζικού Ντιικού κράτους Πρωίμου Τσιν (γεννιέται το 337) Αιλία Πουλχερία, Ρωμαία ευγενής, αυτοκράτειρα και σύζυγος του Θεοδοσίου Α΄ (ή πιθανώς το 386) Τσιμνυού, βασιλιάς του Μπεκτζέ (Κορέα) (γεννιέται σε άγνωστο έτος) Ντάο Αν, Βουδιστής μοναχός της Δυναστείας των Τζιν (γεννιέται το 312) Μουρόνγκ Ουέι, αυτοκράτορας του Ξιανμπεϊκού κράτους Πρωίμου Γιαν (γεννιέται το 350) Πρισκιλλιανός, Ισπανός επίσκοπος και θεολόγος (γενιέται περίπου το 340) Ξιέ Αν, πολιτικός της Δυναστείας των Τζιν (γεννιέται το 320)
Βαμβακού Λάρισας

Η Βαμβακού (παλαιότερη ονομασία μέχρι το 1927, Μπαϊρακλί) απέχει 39 χλμ. από την Λάρισα. Έως το 2010, απετέλεσε την έδρα του «Καποδιστριακού» Δήμου Πολυδάμαντα, ενώ πλέον, ως έδρα της Δημοτικής Ενότητας Πολυδάμαντα, υπάγεται διοικητικά στο διευρυμένο «Καλλικρατικό» Δήμο Φαρσάλων. Βρίσκεται κτισμένη σε υψόμετρο 150 μέτρων και στην Κοινότητα Βαμβακούς, υπάγονται οι οικισμοί Δενδράκι και Σερίφης. Οι 933 μόνιμοι κάτοικοι, ασχολούνται με τη γεωργία και την κτηνοτροφία. Νότια του χωριού και των οικισμών του, ρέει ο ποταμός Ενιπέας, ο οποίος πηγάζει από την Όθρυ, διασχίζει τη φαρσαλινή πεδιάδα και χύνεται στον ποταμό Πηνειό.

 Στις 30 Μαρτίου 1943 οι Ιταλοί εκτέλεσαν κατοίκους των Δενδρακίων, στη μνήμη των οποίων στήθηκε μνημείο. Η Βαμβακού έχει δύο σχολεία, ένα Δημοτικό και ένα Γυμνάσιο. Το Δημοτικό Σχολείο Βαμβακούς περιλαμβάνει 6 τάξεις Δημοτικού και 2 τάξεις Νηπιαγωγείου. Επίσης έχει αίθουσα Πληροφορικής. Το Γυμνάσιο Βαμβακούς έχει τρεις τάξεις Γυμνασίου, τρεις δευτερεύουσες τάξεις, αίθουσα Φυσικής - Χημείας και αίθουσα Πληροφορικής, η οποία περιλαμβάνει 13 υπολογιστές συνδεδεμένους με το Ίντερνετ. Πίσω από το σχολείο βρίσκονται εντός της αυλής γήπεδο ποδοσφαίρου, γήπεδο μπάσκετ και γήπεδο βόλεϊ. Ε.Ε.Τ.Α.Α. - Διοικητικές μεταβολές οικισμών - Βαμβακού Λάρισας (Μπαϊρακλί Λάρισας) (εξωτερικός σύνδεσμος).
Άγιος Ανδρέας Αιτωλοακαρνανίας

Για οικισμούς στην Ελλάδα με το ίδιο όνομα δείτε: Άγιος Ανδρέας (αποσαφήνιση) Ο Άγιος Ανδρέας είναι πεδινό χωριό της Αιτωλοακαρνανίας σε υψόμετρο 70 μέτρων. Υπάγεται στον δήμο Αγρινίου και σύμφωνα με την απογραφή του 2011 έχει πληθυσμό 574 κατοίκων.

 Ο Άγιος Ανδρέας βρίσκεται δίπλα στις νότιες όχθες της λίμνης Τριχωνίδας και στο όρος Αράκυνθος. Μέσα από το χωριό περνάει η επαρχιακή οδός Ζευγαρακίου - Κάτω Μακρινούς και απέχει 24 χλμ. νοτιοανατολικά από το Αγρίνιο. Το παλιό όνομα του χωριού, από την περίοδο της τουρκοκρατίας, ήταν Μπουρλέσια και με αυτό αναφέρεται το 1835 στο ΦΕΚ 19Α-07/12/1835 να προσαρτάται στον τότε δήμο Μακρυνείας. Το 1956 μετονομάζεται σε Μετάπα και το 1957 σε Άγιος Ανδρέας. Σύμφωνα με το πρόγραμμα Καλλικράτης, μαζί με την Άνω Μετάπα αποτελούν την τοπική κοινότητα Αγίου Ανδρέα που υπάγεται στη δημοτική ενότητα Μακρύνειας του δήμου Αγρινίου και σύμφωνα με την απογραφή 2011 ως κοινότητα έχει πληθυσμό 591 κατοίκους ενώ ως οικισμός 574. Η τοπική κοινότητα Αγίου Ανδρέα είναι χαρακτηρισμένη ως αγροτικός πεδινός οικισμός, με έκταση 9,846 χμ² (2011). (σε παρένθεση ο πληθυσμός της τοπικής κοινότητας) Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ)
Αθλητική κοινωνία Ντιναμό

Η αθλητική κοινωνία Ντιναμό (ρωσικά: Спортивное общество Динамо) αφορά την οργάνωση μιας σειράς αθλητικών ενώσεων των πρώην σοσιαλιστικών χωρών. Αρχικά ανήκε στο σοβιετικό σύστημα της Κρατικής Διεύθυνσης Πολιτικής (ГПУ НКВД РСФСР). Επίτιμος πρόεδρος της κοινωνίας «Ντιναμό» κατά τα πρώτα χρόνια της ύπαρξής της ήταν ο πρόεδρος της ГПУ НКВД РСФСР Φέλιξ Εντούντοβιτς Ντζερζίνσκι (1877-1926).Σήμερα, η μόνη αθλητική οργάνωση που συνδέεται με την ρωσική πλέον Ντιναμό (ОГО ВФСО Динамо) είναι η μοσχοβίτικη οργάνωση της πανρωσικής αθλητικής κοινωνίας Ντιναμό (МГО Динамо).

 Ιδρύθηκε στις 18 Απριλίου του 1923 στη Μόσχα, με την πρωτοβουλία μιας ομάδας εργαζομένων και μελών της Κοινής Κρατικής Διεύθυνσης Πολιτικής (ОГПУ). Περιλάμβανε τον πρωτότυπο τίτλο «μοσχοβίτικη προλεταριακή κοινωνία Ντιναμό» και το σύνθημα «Δύναμη - σε κίνηση». Καθ' όλη τη διάρκεια της ιστορίας της κοινωνίας, η πλήρης επίσημη ονομασία της άλλαξε αρκετές φορές, αλλά η σύντομη (Ντιναμό) ποτέ. Ντιναμό Μινσκ (ποδόσφαιρο) Ντιναμό Κιέβου (ποδόσφαιρο) Ντιναμό Ζάγκρεμπ (ποδόσφαιρο) Ντιναμό Βουκουρεστίου (ποδόσφαιρο) Ντιναμό Τιφλίδας (ποδόσφαιρο) ΣΦ Ντιναμό ΒΦΣΟ Ντιναμό Επίσημη ιστοσελίδα οργανισμού Επίσημη ιστοσελίδα Αρχειοθετήθηκε 2019-06-23 στο Wayback Machine. παραρτημάτων
Ειδικοί φρουροί

Οι Ειδικοί φρουροί είναι κατηγορία προσωπικού της Ελληνικής Αστυνομίας που συστάθηκε το 1999 αρχικά με σκοπό τη φύλαξη και προστασία σημαντικών εγκαταστάσεων, υψηλών προσώπων και ευπαθών στόχων, ενώ αργότερα χρησιμοποιήθηκε και σε καθαρά αστυνομικά καθήκοντα καταστολής του εγκλήματος.Επίσης, διατίθενται για τη στελέχωση ειδικών αστυνομικών υπηρεσιών, τη συγκρότηση ειδικών μάχιμων μονάδων και αποσπασμάτων για την αντιμετώπιση ιδιαίτερων μορφών εγκληματικότητας, και, τέλος, την αναζήτηση διωκομένων ή εξαφανισθέντων προσώπων. Η ιδέα για τη δημιουργία τους ανήκει στον τότε υπουργό Δημόσιας Τάξης Μιχάλη Χρυσοχοΐδη και τον τότε αρχηγό της ΕΛ.ΑΣ. αντιστράτηγο Ιωάννη Γεωργακόπουλο. Ειδικότερα, στις 5 Αυγούστου του 1999 (N.2734/1999) συστάθηκαν οι χίλιες (1.000) πρώτες οργανικές θέσεις επί θητεία Ειδικών Φρουρών οι οποίες και συμπληρώθηκαν στις 4 Αυγούστου του 2000 (N.2838/2000) με 1.300 νέες θέσεις και στις 22-02-2007 με 2.000 θέσεις (Π.Δ 39/2007).

 Οι υποψήφιοι ειδικοί φρουροί προσλαμβάνονται με το σύστημα των αντικειμενικών κριτηρίων (μόρια). Πρέπει να είναι Έλληνες πολίτες (άνδρες και γυναίκες), απόφοιτοι Λυκείου που δεν έχουν υπερβεί το 28ο έτος της ηλικίας τους και έχουν εκπληρώσει τις στρατιωτικές τους υποχρεώσεις. Κριτήρια πρόσληψης αποτελούν ο γενικός βαθμός απολυτηρίου Λυκείου, η γνώση ξένης γλώσσας και η εκπλήρωση, για τους άνδρες, των στρατιωτικών υποχρεώσεων κατά προτίμηση ως έφεδρων αξιωματικών ή σε ειδικές δυνάμεις των Ενόπλων Δυνάμεων (αλεξιπτωτιστές, καταδρομείς κτλ) ή ως εθελοντών Οπλιτών πενταετούς υποχρέωσης. Οι Ειδικοί Φρουροί πριν να λήξει η θητεία τους μπορούν μετά από αίτησή τους να παραμείνουν ως μόνιμο προσωπικό στην Ελληνική Αστυνομία. Στη συνέχεια τρία χρόνια μετά από τη μονιμοποίησή τους εντάσσονται στο Αστυνομικό Προσωπικό Γενικών Καθηκόντων με τον βαθμό του αστυφύλακα και εκτελούν καθήκοντα του βαθμού τους πλην των Ανακριτικών Καθηκόντων. Στη συνέχεια εξελίσσονται βαθμολογικά όπως το υπόλοιπο αστυνομικό προσωπικό. Το Σ.Ε.Φ.Ε.Α.Α.[1] ιδρύθηκε το 2001, με αποστολή του να προασπίζεται τα συμφέροντα των μελών του - Ε.Φ. Με παρεμβάσεις του στους αρμόδιους φορείς και υπηρεσίες αγωνίζεται να βελτιώσει τις συνθήκες εργασίας τους, ενώ συντονίζει και βοηθά τα Σωματεία άλλων πόλεων. Παρέχει επίσης, στα μέλη του νομική κάλυψη και διαρκή ενημέρωση για τα θέματα ευθύνης του, ενώ προβάλλει προς τα έξω το έργο των Ε.Φ. Οι προσπάθειές του αυτές, αναγνωρίζονται από το σύνολο των συναδέλφων, καθώς και από την ηγεσία του Υπουργείου. Αποτέλεσμα της αναγνώρισης αυτής και της δικαίωσης των συνδικαλιστικών αγώνων είναι – με νόμο που προωθείται από το Υπουργείο Εσωτερικών στη Βουλή προς ψήφιση- η πλήρης ένταξη των Ειδικών Φρουρών στην Ελληνική Αστυνομία ως Αστυφυλάκων μετά την συμπλήρωση οχτώ ετών προϋπηρεσίας. http://www.sefeaa.gr/
Σκόλιο

Σκόλιο -από το σκολιός που σημαίνει λοξός και στραβός- ονομάζεται ένα είδος λυρικής ποίησης που καλλιεργήθηκε στην Αρχαία Ελλάδα και τραγουδιόνταν στα επίσημα αριστοκρατικά συμπόσια, για τον εορτασμό κάποιου σημαντικού γεγονότος.

 Η αρχή των σκολίων ανάγεται στην αρχαιότητα. Τα πρώτα σκόλια εμφανίζονται ανάμεσα στον 6ο και τον 5ο αιώνα π.Χ. στην Αρχαία Ελλάδα. Ο Αθήναιος ο Ναυκρατίτης που έζησε στα τέλη του 2ου αιώνα μ.Χ. με τις αρχές του 3ου αιώνα μ.Χ. ήταν αυτός που διέσωσε σε μια συλλογή του είκοσι πέντε αττικά σκόλια. Τα σκόλια εκτελούνταν από τους ευπατρίδες στα επίσημα συμπόσια με τους εξής δύο τρόπους: Όλοι μαζί οι συμποσιαστές ξεκινούσαν τραγουδώντας ένα χορικό τραγούδι, στη συνέχεια ο κάθε συνδαιτυμόνας τραγουδούσε μόνος του και στο τέλος τραγουδούσαν οι καταλληλότεροι, ανεξαρτήτως αξιώματος. Ο συμποσιαστής τραγουδούσε τα σκόλια κρατώντας στο ένα του χέρι ένα κλαδί μυρσίνης που μετά το παρέδιδε σ' εκείνον που θεωρούσε ότι ήταν άξιος να τραγουδήσει.
Γευσιγνωσία

Γευσιγνωσία (γεύση+γνώση) είναι η οργανοληπτική διαδικασία αξιολόγησης μιας τροφής με σκοπό την οργανοληπτική της εκτίμηση σε επίπεδο οσμής, γεύσης, χρώματος, συνοχής. Πρόκειται για το τελικό αποτέλεσμα που προκύπτει μέσα από τα μηνύματα που τα αισθητήρια όργανα λαμβάνουν από το περιβάλλον, καταγράφουν και συγκρίνουν. Παράξενο αν και πραγματικό, η γευσιγνωσία καθιερώθηκε το 2007 ως εξέχων άθλημα από τον Δ.Ο.Α (Διεθνή οργανισμό αθλητισμού) .

 Υπάγεται στον ποιοτικό έλεγχο και περιλαμβάνει την οσφρητική σύγκριση και τη γευστική δοκιμή. Μέσω αυτού εξετάζονται: διαφορές στην εμφάνιση, την οσμή, τη γεύση ενός τροφίμου και οτιδήποτε άλλο μη συνηθισμένο. Υπάρχουν σημεία που κάνουν την αξιολόγηση πιο αποτελεσματική: Όσο πιο συγκεντρωμένος είναι κανείς καθώς οσμίζεται τόσο πιο δύσκολα απομνημονεύει τη μυρωδιά.Συνιστάται συστηματική εξάσκηση για καλή όσφρησηΗ αναγνώριση μιας μυρωδιάς είναι θέμα μνήμης. Γευσιγνώστης είναι ο ειδικός στην αξιολόγηση της γεύσης των φαγητών ο οποίος επισκέπτεται συχνά εστιατόρια και δημοσιεύει κριτική για την ποιότητα των εδεσμάτων και των ποτών.Θεωρείται υπεύθυνος για την προετοιμασία και το σερβίρισμα του φαγητού, ώστε να μην δηλητηριαστεί ο άνθρωπος που θα το γευτεί. Αυτό ίσχυε συνήθως για ένα σημαντικό πρόσωπο όπως βασιλιάς ή μονάρχης και για οποιονδήποτε βρισκόταν υπό την απειλή δολοφονίας. Σε περιπτώσεις ασθένειας ή θανάτου, παρόμοια συμπτώματα που ένας γευσιγνώστης εμφάνιζε, αποδεικνυόταν η ύπαρξη δηλητηρίου. Οι δείκτες από τις αισθήσεις που λαμβάνονται υπόψιν είναι: Οπτική αίσθησηΜέσω του ματιού διακρίνονται το χρώμα, η λάμψη, το μέγεθος, το σχήμα. ΌσφρησηΜέση της μύτης ανιχνεύονται οι πτητικές αρωματικές ουσίες. ΑκοήΜέσω του αφτιού και του ήχου του μασήματος της τροφής. ΓεύσηΑ. Μέσω της γλώσσας ξεχωρίζει κανείς το ξινό, γλυκό, αλμυρό, πικρό, νόστιμο. Β. Μέσω της στοματικής κοιλότητας, πιο συγκεκριμένα: 1.Των σωματο-αισθήσεων2.Των κινήσεων των μυών ή των συνδέσμων διακρίνονται: -το στυφό, το καυτερό, το κρύο ή ζεστό -η συνοχή και η υφή Βασίζεται στο συνδυασμό τριών χημικών αισθήσεων: της γεύσης, της οσμής και του χημειοαισθησιακού ερεθισμού: Γ. Μπαμπινιώτης (2008). Λεξικό της Νέας Ελληνικής Γλώσσας. Αθήνα: Κέντρο Λεξικολογίας, Εκτύπωση Τυποεκδοτική Α.Ε. σελ. 2064. ISBN 960-86190-0-9. R.A. Flath, H. Sugisawa, R. Teranishi, Marcel Dekker (1981). Problems in Flavour research. New York. M.R. McDaniel (1985). Sensory Evaluation of Food Flavors. ACS Publications. Ed. E. Ziegler & H. Ziegler (1998). Flavourings. Wiley-VCH.
Φετιχισμός ποδιών

Ο φετιχισμός των ποδιών ή η κρουροφιλία (από το λατινικό "crūs" που σημαίνει "πόδι") είναι το σεξουαλικό φετίχ για τα πόδια. Τα άτομα μπορεί να βιώσουν σεξουαλική έλξη για μια συγκεκριμένη περιοχή όπως οι μηροί, τα γόνατα ή οι γάμπες. Η κρουροφιλία συνδέεται συχνά με άλλα φετίχ όσον αφορά τις προτιμήσεις στην ενδυμασία. Άτομα με αυτό το φετίχ μπορεί να επιθυμούν να δουν συγκεκριμένα είδη ρούχων όπως σορτς, βερμούδες, φούστες, μπότες που φτάνουν μέχρι τον μηρό ή καλσόν.

 Ο φετιχισμός των ποδιών είναι ένας μερικισμός κατά τον οποίο ένα άτομο έλκεται σεξουαλικά από τα πόδια ενός άλλου ατόμου. Κοινές εκφράσεις αυτής της έλξης μπορεί να περιλαμβάνουν στενή σωματική αλληλεπίδραση με τα πόδια ή απλά μπορεί να λειτουργούν ως φαντασίωση που κάποιος θαυμάζει απο μακριά. Αν και ο φετιχισμός των ποδιών συνδέεται τυπικά με τους άνδρες, δεν αποτελεί ένα φαινόμενο που αφορά μόνο το ένα φύλο. Μια μελέτη του 2008 από ερευνητές στο Πανεπιστήμιο Wroclaw στην Πολωνία παρουσίασε ένα δείγμα 200 ανδρών και γυναικών εθελοντών. Στους συμμετέχοντες παρουσιάστηκαν εικόνες ανθρώπων με το ίδιο ύψος αλλά με διαφορετικά μήκη ποδιών. Η έρευνά τους, υποστήριξε ότι τόσο οι άνδρες όσο και οι γυναίκες βρίσκουν ελκυστικά τα μακρύτερα πόδια. Η πλειοψηφία προτιμούσε πόδια 5% μακρύτερα από το μέσο όρο, και το ιδανικό μήκος των θηλυκών ποδιών βρέθηκε να είναι 1,4 φορές το μήκος του άνω σώματος. Όπως δήλωσε ο επικεφαλής ερευνητής, "Υπάρχουν καλοί εξελικτικοί λόγοι για την προτίμηση. Τα μακριά πόδια είναι ένα σημάδι υγείας." H αναπληρώτρια καθηγήτρια ψυχολογίας της UCLA, Martie Haselton, δήλωσε: «Τα μακριά πόδια είναι κάτι που γνωρίζουμε ότι οι άντρες προτιμούν στις συντρόφους τους.Τα νέα σε αυτήν την έρευνα είναι ότι και οι γυναίκες προτιμούν μακρύτερα πόδια στους συντρόφους τους." Αν και το μήκος των ποδιών δεν είναι πάντα ένα σημάδι καλής υγείας, οι άνθρωποι τείνουν να προτιμούν μακρύτερα πόδια για μια πιο ελκυστική εμφάνιση.
Οι παλαιστές (γλυπτό)

Με την ονομασία Οι Παλαιστές είναι γνωστό το ρωμαϊκό γλυπτό στη συλλογή Ουφίτσι στη Φλωρεντία το οποίο αποτελεί αντίγραφο παλαιότερου ελληνικού του 3ου αιώνα π.Χ., και το οποίο είναι επίσης γνωστό ως Οι Δύο Παλαιστές, Οι Παλαιστές του Ουφίτσι, ή Οι Παγκρατιστές.

 Η αναπαράσταση των 2 αθλητών τους δείχνει να αγωνίζονται στο παγκράτιο, ένα μείγμα πάλης και πυγμαχίας παρόμοιο με το σύγχρονο αγώνισμα των μεικτών πολεμικών τεχνών. Τα σώματα τους είναι διασταυρωμένα σε στάση συμπλοκής, με τον πάνω αθλητή να στηρίζει το σώμα του πάνω στον αντίπαλο του ο οποίος βρίσκεται στην κάτω θέση, και ενώ έχει εφαρμόσει λαβή στο δεξί χέρι του κάτω αθλητή ακινητοποιώντας τον.Ο μυϊκός τόνος των αθλητών αποδίδεται με λεπτομέρεια και τα σώματα τους βρίσκονται σε εγρήγορση καθώς ανταγωνίζονται, ενώ οι κεφαλές τους τοποθετήθηκαν στη θέση τους αφότου ανακαλύφθηκε το γλυπτό.Θεωρείται πιθανό πως το αρχικό έργο στο οποίο στηρίχτηκε το εν λόγω γλυπτό, ήταν ένα από τα ορειχάλκινα γλυπτά της τεχνοτροπίας του Λύσιππου, εξαιρετικής τεχνικής και καλλιτεχνίας. Ως προς τον δημιουργό του αρχικού αγάλματος, έχουν γίνει κατά καιρούς εκτιμήσεις πως πρόκειται για τον Μύρωνα, Κηφισόδοτο τον Νεότερο, ή τον Ηλιόδωρο. Ο Κηφισόδοτος και ο Ηλιόδωρος αναφέρονται από τον Πλίνιο τον Πρεσβύτερο ως δημιουργοί της γλυπτικής αναπαράστασης με τον χαρακτηρισμό συμπλέγματα, στην οποία αναπαριστώνται σώματα τα οποία βρίσκονται σε στενή επαφή το ένα με το άλλο, αθλητική ή ερωτική. Η ανακάλυψη του γλυπτού μαρτυρείται πως συνέβη την άνοιξη του 1583, όταν ανακαλύφθηκε στην περιοχή Porta San Giovanni της Ρώμης, μαζί με μια άλλη ομάδα γλυπτών γνωστών με τη συλλογική ονομασία Νιοβίδες. Οι περιστάσεις της ανακάλυψης μαζί με το γεγονός ότι έλλειπαν οι κεφαλές των παλαιστών, έκανε τους αρχαιογνώστες της εποχής να συσχετίσουν το γλυπτό των παλαιστών με τις Νιοβίδες. Σε σύντομο χρονικό διάστημα μετά την ανακάλυψη του, το γλυπτό μαζί με τις Νιοβίδες αγοράστηκε από την οικογένεια των Μεδίκων και τοποθετήθηκε στη Βίλα Μέντιτσι, και κατόπιν φιλοτεχνήθηκε και ένα χαρακτικό με την απεικόνιση του γλυπτού το 1594. Κατόπιν τοποθετήθηκε στη συλλογή των Μεδίκων στο Ουφίτσι όπου και αποτελούσε το κύριο έκθεμα της αίθουσας Τριμπούνα του μουσείου. Το γλυπτό καθαρίστηκε από την πατίνα που είχε αποκτήσει, και έκτοτε αναπαράχθηκε πολλές φορές σε μάρμαρο, ορείχαλκο και γύψο, ενώ στη σύγχρονη εποχή χρησιμοποιήθηκε και ρητίνη για την αναπαραγωγή του σε πλήρες μέγεθος και μικρογραφία. Ο Μιχαήλ Άγγελος ασχολήθηκε επίσης με τον συγκεκριμένο τύπο παράστασης, ενώ ο Γάλλος γλύπτης του 17ου αιώνα Φιλίπ Μανιέ (Philippe Magnier) φιλοτέχνησε ένα μαρμάρινο αντίγραφο την περίοδο 1684-87 το οποίο διακόσμησε τον κήπο των Βερσαλλιών, και κατόπιν μεταφέρθηκε στο ανάκτορο του Μαρλύ πριν καταλήξει οριστικά στο μουσείο του Λούβρου. (Ιταλικά) Museo Mero Αρχειοθετήθηκε 2017-12-10 στο Wayback Machine. (Αγγλικά) The Pancrastinae (January 1842), Royal Academy of Arts Collections
Μονοξείδιο του διβρωμίου

Το μονοξείδιο του διβρωμίου (αγγλ. dibromine monoxide) είναι ανόργανη δυαδική χημική ένωση με μοριακό τύπο Br2O. Είναι ένα σκούρο καφέ στερεό, που είναι σταθερό κάτω από τους −40°C, που χρησιμοποιήθηκε σε αντιδράσεις βρωμίωσης. Είναι παρόμοιο με το μονοξείδιο του διχλωρίου.

 Η μοριακή γεωμετρία του μονοξειδίου του διβρωμίου είναι γωνιακή, με μοριακή συμμετρία C2V, όπως οι αντίστοιχες του νερού και του υποβρωμιώδους οξέος, εξαιτίας των δύο (2) μονήρων ζευγών ηλεκτρονίων του ατόμου του οξυγόνου. Η δεσμική γωνία είναι ελαφρώς μεγαλύτερη από το κανονικό, εξαιτίας της στερεοχημικής απώθησης μεταξύ των (σχετικά) ογκωδών ατόμων βρωμίου. Το μονοξείδιο του διβρωμίου μπορεί να παρασκευαστεί με επίδραση ατμού (στοιχειακού) βρωμίου ή διαλύματος (στοιχειακού) βρωμίου σε τετραχλωράνθρακα (CCl4) σε οξείδιο του υδραργύρου (HgO), σε χαμηλές θερμοκρασίες:Μπορεί επίσης να σχηματιστεί με θερμική αποσύνθεση διοξειδίου του βρωμίου (BrO2) ή με διέλευση ηλεκτρικού ρεύματος μέσω αερίου μείγματος βρωμίου και οξυγόνου, σε αναλογία 1:5: Αντιδρά με το (στοιχειακό) ιώδιο, σχηματίζοντας πεντοξείδιο του ιωδίου (I2O5): Αντιδρά με υδροξείδιο του νατρίου, σχηματίζοντας υποβρωμιώδες νάτριο NaOBr: Υποβρωμιώδες οξύ Οξείδιο του διιωδίου Μονοξείδιο του διχλωρίου Διφθοριούχο οξυγόνο
Μπρουκ Τέσμακερ

Η Μπρουκ Νικόλ Άνταμς (γεν. 4 Δεκεμβρίου 1984) είναι Αμερικανίδα επαγγελματίας παλαιστής, πρώην μοντέλο και χορεύτρια. Έχει συμβόλαιο με την εταιρεία πάλης TNA Wrestling, όπου αγωνίζεται ως "Μις Τέσμακερ".

 Το 2006, δοκιμάστηκε από την μεγάλη εταιρεία πάλης, WWE και υπέγραψε συμβόλαιο. Την επόμενη χρονιά, βρέθηκε στο εβδομαδιαίο σόου του WWE, το ECW. Εκεί σχημάτισε χορευτική ομάδα με τις Κέλι Κέλι και Λέιλα. Μετά τη διάλυση της ομάδας, η εταιρεία δεν την αξιοποίησε και την περιόρισε σε ασήμαντους για το κοινό αγώνες. Η Μπρουκ δεν έμεινε για πολύ στο WWE, αφού αποδεσμεύτηκε τον Νοέμβριο του 2007. Αφού κέρδισε κάποιες διακρίσεις στο μόντελινγκ αποφάσισε να επιστρέψει στη πάλη. Τον Μάρτιο του 2010, η Μπρουκ υπέγραψε συμβόλαιο με το TNA Wrestling. Μετά από λίγους μήνες, κέρδισε το πρώτο της πρωτάθλημα, το Ομαδικό Πρωτάθλημα Γυναικών μαζί με τη Τάρα. Τότε άρχισε να χρησιμοποιεί το ψευδώνυμο "Μπρουκ Τέσμακερ", το οποίο μετά από μήνες αντικαταστάθηκε από το "Μις Τέσμακερ". Τον Ιούνιο του 2012 στο Slammiversary, κατέκτησε για πρώτη φορά το Γυναικείο Πρωτάθλημα. Η Τέσμακερ υπερασπίστηκε το πρωτάθλημα, απέναντι σε πετυχημένες παλαιστές, όπως τη Γκέιλ Κιμ και τη Μίκι Τζέιμς. Τον Αύγουστο στο Hardcore Justice, η Τέσμακερ έχασε το πρωτάθλημα από την Μάντισον Ρέιν, όμως μετά από λίγες μέρες το επανέκτησε. Προφίλ στο UK.Stars.com Αρχειοθετήθηκε 2013-01-03 at Archive.is